钦定古今图书集成/明伦汇编/宫闱典/第048卷 > 孝武帝殷淑仪
## 钦定古今图书集成/明伦汇编/宫闱典/第048卷 > 孝武帝殷淑仪

按《南史后妃传》：“殷淑仪，南郡王义宣女也。丽色巧笑。
义宣败后，帝密取之，宠冠后宫，假姓殷氏。左右宣泄
者多死，故当时莫知所出。及薨，帝尝思见之，遂为通
替棺，欲见辄引替睹尸，如此积日，形色不异。追赠贵
妃，谥曰宣。及葬，给辒辌车、虎贲班剑、銮辂、九旒、黄屋
左纛，前后部羽葆鼓吹。上自于南掖门临过丧车，悲”
不自胜，左右莫不掩泣。上痛爱不已，精神罔罔，颇废
政事。每寝，先于灵床酌奠酒饮之，既而恸哭不能自
反。又讽有司奏曰：“据《春秋》，仲子非鲁惠公元嫡，尚得
考别宫。今贵妃盖天秩之崇班，理应创新。”乃立别庙
于都下。时有巫者能见鬼，说帝言贵妃可致。帝大喜，
令召之。有少顷，果于帷中见形如平生。帝欲与之言，
默然不对，将执手，奄然便歇，帝尤哽恨，于是拟《李夫
人赋》以寄意焉。谢庄作《哀策文》奏之，帝卧览读，起坐
流涕曰：“不谓当今复有此才。”都下传写，纸墨为之贵。
或云贵妃是殷琰家人，入义宣家，义宣败入宫云。
按《宋书始平孝敬王子鸾传》，子鸾字孝羽，孝武帝第
八子也。母殷淑仪，宠倾后宫，子鸾爱冠诸子，凡为上
所盻遇者，莫不入子鸾之府国。及为南徐州，又割吴
都以属之。六年，丁母忧，追进淑仪为贵妃，班亚皇后，
谥曰宣。葬给辒辌车、虎贲班剑、銮辂、九旒、黄屋左纛，
前后部羽葆鼓吹。上自临南掖门，临过丧车，悲不自
胜，左右莫不感动。上痛爱不已，拟《汉武李夫人赋》，其
词曰：“朕以亡事弃日，阅览前王词苑，见《李夫人赋》，凄
其有怀，亦以嗟咏久之，因感而会焉。巡灵周之残册，
略鸿汉之遗篆，吊新宫之奄映，喭璧台之芜践，赋流
波以谣思，诏河济以崇典，虽媛德之有载，竟滞悲其
何遣，访物运之荣落，讯云霞之舒卷，念桂枝之秋霣，
惜瑶华之春翦，桂枝折兮沿岁倾，瑶华碎兮”思联情。
彤殿闭兮素尘积，翠戺芜兮紫苔生。宝罗歇兮春幌

步于凤墀，想金声于鸾阙。竭方池而飞伤，损圜渊而
流咽。端蚤朝之晨罢，泛辇路之晚清。轥南陆跸阊阖，
轹北津警承明。面缟馆之酸“素，造松帐之葱青。俛众
嗣而恸兴，抚藐女而悲生。虽哀终其已切，将何慰于
尔灵。存飞荣于景路，没申藻于服车。垂葆旒于昭术，
竦鸾剑于清都。朝有俪于征准，礼无替于粹图。閟瑶
光之密陛，宫虚梁之馀阴。俟玉羊之晨照，正金鸡之
夕临。”《升云》。以引思，锵鸿锺以节音。文七星于霜野，
旗二燿于寒林。中云枝之夭秀，寓坎泉之曾岑。“屈封
嬴之自古，申反周乎在今。遣双灵兮达孝思，附孤魂
兮展慈心。伊鞠报之必至，谅显晦之同深。予弃西楚
之齐，化略东门之遥。”䘳沦涟两拍之伤，奄抑七萃之
箴。又讽有司曰：“《典礼》云：‘天子有后有夫人’。《檀弓》云：‘舜
葬苍梧’云‘二妃不从’。婚义云：‘后立六宫，有三夫人’。然
则三妃则三夫人也。后之有三妃，犹天子之有三公
也。按《周礼》，‘三公八命，诸侯七命。三公既尊于列国诸
侯，三妃亦贵于庶邦夫人。据《春秋传》，仲子非鲁惠公
之元嫡，尚得考彼别宫。今贵妃盖天秩之崇班，理应
刱立新庙’。”尚书左丞徐爰之又议：“宣贵妃既加殊命，
礼绝五宫，考之古典，显有成据。庙堂克构，宜选将作
大匠。”卿葬毕，诏子鸾摄职，以本官兼司徒，进号抚军
司徒，给鼓吹一部，礼仪并依正公。又加都督南徐州
诸军事。八年，加中书令，领司徒。